Source: https://www.edilex.fi/aihealueet/Yritystoiminta/uutiset?classIds%5B%5D=324&classIds%5B%5D=325&classIds%5B%5D=326&classIds%5B%5D=327&classIds%5B%5D=328&classIds%5B%5D=329&classIds%5B%5D=330&classIds%5B%5D=331&classIds%5B%5D=332&classIds%5B%5D=333&classIds%5B%5D=334&classIds%5B%5D=335&classIds%5B%5D=336&classIds%5B%5D=337&classIds%5B%5D=338&classIds%5B%5D=339&classIds%5B%5D=340&classIds%5B%5D=341&classIds%5B%5D=342&classIds%5B%5D=343&classIds%5B%5D=344&classIds%5B%5D=345&classIds%5B%5D=346&classIds%5B%5D=347&classIds%5B%5D=348&classIds%5B%5D=349&classIds%5B%5D=350&classIds%5B%5D=351&classIds%5B%5D=352&classIds%5B%5D=353&classIds%5B%5D=354&classIds%5B%5D=355&classIds%5B%5D=356&classIds%5B%5D=357&classIds%5B%5D=358&classIds%5B%5D=359&classIds%5B%5D=360&classIds%5B%5D=361&classIds%5B%5D=362&classIds%5B%5D=363&classIds%5B%5D=364&classIds%5B%5D=365&classIds%5B%5D=366&classIds%5B%5D=367&classIds%5B%5D=368&classIds%5B%5D=369&classIds%5B%5D=370&typeIds%5B%5D=127%3Afi&perpage=100&offset=101&sort=relevance
Timestamp: 2020-08-10 15:25:53+00:00
Document Index: 13821282

Matched Legal Cases: ['§ 1', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Uutiset (18849)
Siviilioikeus (7538)
2 Henkilöoikeus (3200)
2.5 Henkilötiedot ja tietosuoja (719)
3 Varallisuusoikeus (5180)
3.1 Sopimussuhde (2296)
3.2 Irtain omaisuus (1028)
3.3 Kiinteä omaisuus (416)
4 Kuluttajansuoja (4758)
4.1 Myynti ja markkinointi kuluttajille (1597)
5 Vahingonkorvaus (2113)
Yritystoiminta (7457)
1 Elinkeinot (11118)
1.1 Elinkeinon harjoittaminen (2267)
2 Yhteisöt (3622)
2.1 Yritysmuodot (727)
4 Kilpailu ja julkiset hankinnat (3191)
4.1 Kilpailu (494)
4.2 Julkiset hankinnat (548)
6 Viestintä (2490)
6.1 Sananvapaus (292)
6.2 Viestintäverkot (487)
6.6 Viestintähallinto (56)
Verotus (4706)
15 Verotusmenettely ja veronkanto (1536)
Työ- ja sosiaalioikeus (7976)
4 Työttömyys- ja palkkaturva sekä työllisyyden edistäminen (6216)
4.1 Työttömyysturva (312)
4.3 Työllisyys ja työvoimapalvelut (315)
8 Terveydenhuolto ja kuntoutus (4637)
8.1 Kansanterveys (331)
8.2 Työterveyshuolto (116)
Rikos- ja prosessioikeus (10875)
1 Rikosoikeus (9250)
1.1 Rikokset (5287)
1.2 Esitutkinta ja pakkokeinot (888)
2 Prosessioikeus (6343)
2.4 Maksukyvyttömyysmenettelyt (574)
2.5 Ulosotto (276)
Julkisoikeus (6971)
1 Valtio-oikeus (7446)
1.1 Perustuslaki ja ihmisoikeudet (1782)
4 Hallintoalueet ja itsehallinto (3157)
4.2 Kunnat (789)
7 Maanpuolustus ja rajavartiointi (989)
7.1 Maanpuolustus (179)
18849 hakuosumaa
1 - 100 101 - 200 201 - 300 301 - 400 401 - 500 501 - 600 601 - 700 701 - 800 801 - 900 .......... 18801 - 18849
16.6.2020 15.00
Unionin tuomioistuimen ratkaisu liittyen hankintamenettelyn rajaamiseen talouden toimijan oikeudellisen muodon perusteella Julkisista hankinnoista ja direktiivin 2004/18/EY kumoamisesta annetun Euroopan parlamentin ja neuvoston direktiivin 2014/24/EU 19 artiklan 1 kohtaa ja 80 artiklaa 2 kohtaa, luettuina kyseisen direktiivin 14 perustelukappaleen valossa, on tulkittava siten, että ne ovat esteenä kansalliselle lainsäädännölle, jossa suljetaan pois voittoa tavoittelemattomien yksikköjen mahdollisuus osallistua insinööri- ja arkkitehtuuripalveluja koskevaan julkiseen hankintamenettelyyn, vaikka kyseiset yksiköt saavat kansallisen oikeuden mukaan tarjota asianomaisen hankinnan kohteena olevia palveluja.
16.6.2020 13.40
Harmaan talouden selvityksiä: Käytetäänkö virolaisia yrityksiä harmaan talouden työkaluina Suomessa? Verohallinnon Harmaan talouden selvitysyksikkö on tutkinut virolaisiin yrityksiin liittyvää harmaata taloutta. Selvityksessä perehdyttiin muun muassa Viron kaupparekisteristä löytyvien yritysten vastuuhenkilöiden Suomen kytköksiin. Vuosien 1999–2018 aikana Suomen kansalaisten määrä Viron yritysrekisterissä on likimain kolminkertaistunut. Vuonna 2018 suomalaisia vastuuhenkilöitä oli Viron yritysrekisterissä yli 8 000.
15.6.2020 15.30
Hovioikeus: Vastaaja oli velvollinen noudattamaan ajopiirturin käyttöä koskevia säännöksiä vedenpuhdistusprosessissa syntynyneen jätteen kuljetuksessa Asiassa oli ratkaistavana ensinnäkin syyttäjän vastauksessaan esittämä vaatimus valituksen tutkimatta jättämisestä. Mikäli valitusta ei jätetä tutkimatta, ratkaistavana oli, oliko vastaaja menettelyllään syyllistynyt liikenteen palveluista annetun lain 267 §:ssä rangaistavaksi säädettyyn tieliikenteen sosiaalilainsäädännön rikkomiseen. HO:ssa oli ratkaistavana kysymys siitä, oliko vastaaja ollut sakkomääräyksen tarkoittamassa ajossa vapautettu ajopiirturin käyttövelvollisuudesta sillä perusteella, että kyseessä oli ollut ajoneuvo, jota oli käytetty vesilaitoksen toiminnassa. HO hyväksyi KO:n perustelut ja johtopäätöksen valituksen tutkimisesta. Pääasian osalta HO hyväksyi asiassa mainitsemin lisäyksin KO:n ratkaisun perustelut ja johtopäätöksen. Vastaaja oli käsillä olleissa olosuhteissa ollut velvollinen noudattamaan ajopiirturin käyttöä koskevia säännöksiä. Vastaajan valitus hylättiin. (Vailla lainvoimaa 15.6.2020)
15.6.2020 14.48
Poikkeusolot päättyvät tiistaina 16. kesäkuuta Hallitus arvioi maanantaina 15. kesäkuuta saamansa tilannekuvan perusteella, että koronavirusepidemia on hallittavissa viranomaisten säännönmukaisin toimivaltuuksin. Valtioneuvosto antoi yleisistunnossaan valmiuslain toimivaltuuksien käytön kumoamisasetukset ja totesi, että maassa eivät enää vallitse valmiuslain 3 §:ssä tarkoitetut poikkeusolot. Kumoamisasetukset ja poikkeusolojen päättyminen tulevat voimaan tiistaina 16. kesäkuuta.Avoin uutinen
15.6.2020 13.00
Vakuutuslautakunnan ja FINEn uusimpia ratkaisusuosituksia Suosituksissa on kysymys muun muassa yksityistapaturmavakuutuksesta, vastuuvakuutuksesta, kotivakuutuksesta, kiinteistövakuutuksesta, maatilavakuutuksesta, autovakuutuksesta sekä eläinvakuutuksesta.
15.6.2020 10.27
Hovioikeuden erimielinen tuomio asuinhuoneiston kylpyhuoneen muutostöille asetettavasta ehdosta ja yhtiön vahingonkorvausvastuusta muutostöiden viivästymisestä KO oli oikeuttanut asiassa kantajana olleen osakkaan tekemään sijoitusasuntonsa kylpyhuoneen muutostyöt asunto-osakeyhtiölle tekemänsä muutosilmoituksen mukaisesti ilman asunto-osakeyhtiön asettamaa ehtoa yhtiöjärjestyksen muuttamisesta. Lisäksi asunto-osakeyhtiö oli ASOYL 5 luvun 1 §:n 6 momentin ja 24 luvun 6 §:n 1 momentin nojalla velvoitettu korvaamaan osakkaalle aiheutuneen taloudellisen vahingon vuokrakuukausilta joulukuu 2015 - helmikuu 2018. Asunto-osakeyhtiön valituksen johdosta kysymys HO:ssa oli siitä, voiko yhtiö asettaa osakkaan muutostöiden ehdoksi sen, että osakas hyväksyy asiassa mainitun yhtiöjärjestysmuutoksen. Kysymys oli lisäksi siitä, oliko yhtiö velvollinen suorittamaan osakkaalle vahingonkorvausta muutostöiden viivästymisestä, kun se oli asettanut muutostöiden aloittamiselle edellä mainitun ehdon. Erimielisyys asiassa koski kysymyksiä, oliko osakkaan muutostöiden selvitetty voivan vahingoittaa rakennusta tai aiheuttaa muuta haittaa yhtiölle tai toiselle osakkeenomistajalle AOYL 5 luvun 3 §:n 1 momentissa tarkoitetulla tavalla ja oliko yhtiön vaatimus kysymyksessä olevan yhtiöjärjestysmääräyksen hyväksymisestä ylipäätään mainitussa säännöksessä tarkoitettu muutostyölle asettavissa oleva ehto. KO:n tuomiota ei muutettu. (Vailla lainvoimaa 15.6.2020)
15.6.2020 10.00
Markkinaoikeuden ratkaisu verkkotunnuksen merkitsemisestä oikeudenhaltijalle Markkinaoikeus katsoi sähköisen viestinnän palveluista annetun lain 166 § 1 momentin 2 kohdan mukaisesti, että yhdistyksen nimeä kantavan verkkotunnuksen rekisteröineen yksityishenkilön tuli antaa tunnus yhdistyksen haltuun, sillä yhdistyksen rekisteröinti oli jo vireillä verkkotunnuksen rekisteröinnin aikaan. (ei lainvoim. 12.6.2020)
15.6.2020 9.18
KHO: Tavaramerkki hotelli ravintola MALMIKUMPU oli koko rekisteröinnin suojapiirin osalta omiaan johtamaan kuluttajia harhaanMAO oli kumonnut tavaramerkin hotelli ravintola MALMIKUMPU (kuvio) rekisteröinnin katsoen, toisin kuin PRH, että tavaramerkki oli palvelujen luonteen suhteen harhaanjohtava luokan 41 palveluille rekisteröitynä. KHO arvioi tavaramerkin kohderyhmän mieltävän sen kokonaisuutena ensisijaisesti hotelli-ravintolan nimeksi eli sellaisia ryhmään 43 kuuluvia ravintola- ja hotellipalveluja tarkoittavaksi, joita rekisteröinti ei koskenut. Tavaramerkki oli siten koko rekisteröinnin suojapiirin osalta omiaan johtamaan kuluttajia harhaan. PRH:n valitus hylättiin.
12.6.2020 15.30
Mittayksiköiden määritelmä muuttuu 13. kesäkuuta – mahdollistaa entistä tarkemman mittaamisen Suomen lainsäädäntöön on tehty muutos mittayksiköiden määritelmiin. Taustalla on kansainvälisen mittayksikköjärjestelmän perusyksiköiden tieteellisten määritelmien uudistaminen. Perusyksikköjä ovat esimerkiksi sekunti, metri ja kilogramma. Uudistetut määritelmät mahdollistavat entistä tarkemman mittaamisen ja luovat pohjaa uusille innovaatioille ja tekniikoille. Valtioneuvosto antoi torstaina (11.) asetuksen mittayksiköistä annetun valtioneuvoston asetuksen muuttamisesta. Asetuksen muutoksella pannaan täytäntöön EU-lainsäädäntöön tehty muutos.
12.6.2020 13.30
Toisin kuin käräjäoikeus hovioikeus katsoi, että kulkuneuvon kuljettamisesta oikeudetta tuli määrätä rangaistus Rikosta ei ollut pidettävä KO:n katsomin tavoin RL 6 luvun 12 §:n 1 momentin 1 kohdan tarkoittamalla tavalla sen haitallisuuteen tai siitä ilmenevään tekijän syyllisyyteen nähden kokonaisuutena arvostellen vähäisenä. Perusteita jättää vastaajaa tästä rikoksesta rangaistukseen tuomitsematta ei ollut. (Vailla lainvoimaa 12.6.2020)
12.6.2020 12.54
Hovioikeus: Näytöltään epäselvää rikosasiaa ei olisi tullut ratkaista kirjallisessa menettelyssä, kun tuottamuksen astetta ei ollut mahdollista arvioida pääkäsittelyä toimittamatta HO katsoi, että kirjallisen menettelyn edellytyksiä arvioitaessa on pidettävä lähtökohtana sitä, että se soveltuu vain näytöltään selvään asiaan, jossa kaikki rikosvastuun perustavat seikat on selvitetty. Siten myös huolimattomuuden asteen asianmukainen arviointi edellyttää epäselvissä tilanteissa lähtökohtaisesti suullista pääkäsittelyä. Törkeästä liikenneturvallisuuden vaarantamisesta syytetyn A:n esitutkintalausumat liittyivät sen arviointiin, oliko A:n menettely ollut törkeän huolimatonta. Asia oli siten ollut KO:ssa näytöltään epäselvä. Tuottamuksen astetta ei ollut tässä tilanteessa mahdollista arvioida pääkäsittelyä toimittamatta, joten asian käsittelemiseen ja ratkaisemiseen kirjallisessa menettelyssä ei ollut ollut edellytyksiä. Näillä perusteilla asia oli palautettava KO:een. (Vailla lainvoimaa 12.6.2020)
12.6.2020 12.41
Taksisääntelyn epäkohtia ryhdytään korjaamaan Sääntelymuutoksilla pyritään palauttamaan luottamusta taksipalveluihin ja tehostamaan harmaan talouden torjuntaa. Lakiluonnoksen lausuntoaika päättyy 9. heinäkuuta.
12.6.2020 11.50
Toisin kuin käräjäoikeus hovioikeus piti suojatien pysähtymättä ohittaneen ja jalankulkijaan törmänneen autoilijan tekoa törkeänä - teko oli sovitettavissa ankaralla sakkorangaistuksella Asiassa lausutun perusteella vastaaja oli törkeästä huolimattomuudesta laiminlyönyt liikenneturvallisuuden vaatiman pysähtymisvelvollisuuden siten, että rikos oli ollut omiaan aiheuttamaan vakavaa vaaraa toisen hengelle tai terveydelle. Hänen syykseen luettiin syytteen teonkuvauksen mukainen törkeä liikenneturvallisuuden vaarantaminen. Yleinen rangaistuskäytäntö huomioon ottaen oikeudenmukainen rangaistus vastaajan syyksi luetusta teosta oli KO:n tuomitseman 45 päiväsakon asemasta 80 päiväsakkoa. (Vailla lainvoimaa 12.6.2020)Avoin uutinen
12.6.2020 9.00
Unionin tuomioistuin vahvisti oikeuskäytäntönsä, jonka mukaan valtiontukisääntöjä ei sovelleta sairausvakuutuslaitoksiin, jotka toimivat valtion valvonnassa sosiaaliturvajärjestelmässä, jolla on sosiaalinen päämäärä ja joka toteuttaa yhteisvastuuperiaatetta Unionin tuomioistuin vahvisti torstaina (11.6.) komission päätöksen, jonka mukaan sairausvakuutuslaitokset, jotka toimivat Slovakian valtion valvonnassa, eivät kuulu valtiontukia koskevien unionin oikeuden sääntöjen soveltamisalaan. Unionin yleisen tuomioistuimen tuomio, jolla hyväksyttiin kanne kyseisestä päätöksestä, kumottiin.
11.6.2020 16.00
Unionin tuomioistuin: Lentomatkustajan häiritsevä käyttäytyminen voi aiheuttaa poikkeukselliset olosuhteet, jotka voivat vapauttaa lentoliikenteen harjoittajan velvollisuudesta maksaa korvausta Lentomatkustajan häiritsevä käyttäytyminen voi aiheuttaa poikkeukselliset olosuhteet, jotka voivat vapauttaa lentoliikenteen harjoittajan velvollisuudesta maksaa korvausta kyseessä olevan lennon taikka sen itsensä samalla ilma-aluksella suorittaman seuraavan lennon peruuttamisesta taikka pitkäaikaisesta viivästymisestä. Vapautuakseen korvausvelvollisuudestaan lentoliikenteen harjoittajan on kuitenkin kohtuudella edellytettävien toimenpiteiden puitteissa varmistettava matkustajien uudelleenreititys mahdollisimman pian mahdollisesti muiden lentoliikenteen harjoittajien suorittamille muille suorille taikka jatkoyhteyden sisältäville lennoille.
11.6.2020 14.53
Sähköisen viestinnän lainsäädäntö uudistuu Hallitus esittää sähköisen viestinnän palvelulain uudistamista. Muutosten tavoitteena on muun muassa parantaa kuluttajien asemaa, edistää viestintäverkkoinvestointeja ja viestintäpalveluiden saatavuutta sekä varmistaa entistä paremmin verkkojen turvallisuus. Uudistuksen on tarkoitus tulla voimaan 20. joulukuuta 2020.
11.6.2020 14.22
Hallitus esittää väliaikaista pidennystä yrityskauppojen käsittelymääräaikaanHallitus esittää kilpailulakiin väliaikaista muutosta, jolla yrityskauppojen toisen vaiheen käsittelymääräaikaa pidennettäisiin noin kuukaudella. Laki on tarkoitettu tulemaan voimaan mahdollisimman pian. Lain on tarkoitus olla voimassa 31. lokakuuta 2020 saakka.
10.6.2020 14.00
Markkinaoikeuden ratkaisuja julkisista hankinnoista Markkinaoikeuden uusimmissa julkisia hankintoja koskevissa ratkaisuissa oli kyse muun muassa tarjouspyynnön epäselvyydestä, poikkeuksellisen alhaisesta tarjoushinnasta, kilpailuttamisvelvollisuudesta, hintavertailun perusteista, vähimmäisliikevaihdosta, tarjousten täsmentämisestä, tarjouspyynnön epäselvyydestä sekä hankintailmoituksen virheellisyydestä.
10.6.2020 12.30
Asianajaja Anne Björklund: Vähäiset lisähankinnat Ei ole tavatonta, että olosuhteet muuttuvat hankintakauden aikana siten, että hankintayksikölle tulee tarve hankkia lisää hankinnan kohteena olevia tavaroita, palveluita tai urakoita. Sopimuskumppanin vaihtaminen ei ole tarkoituksenmukaista taloudellisista, teknisistä tai alkuperäisen sopimuskumppanin osaamiseen liittyvistä syistä. Lähtökohtaisesti lisähankintaa ei kuitenkaan voi tehdä alkuperäiseltä toimittajalta, ellei hankintailmoituksessa ole mainittu lisähankinnoista.
10.6.2020 9.30
KKV:n Ajankohtaista kilpailusta -blogi: Näkökulmia hub-and-spoke -järjestelyihin alustojen maailmassa
10.6.2020 9.02
Toisen auton perään ja kylkeen tahallaan törmänneelle tuli tuomita tuntuva sakkorangaistus Oli ilmeistä, että vastaajan menettely oli ollut omiaan aiheuttamaan vakavaa vaaraa toisten turvallisuudelle vähäisemmissäkin nopeuksissa. Alueella oli ollut muuta liikennettä ja vastaajan ahdistelemassa ajoneuvossa useita matkustajia. Vastaaja oli menettelyllään syyllistynyt siihen törkeään liikenneturvallisuuden vaarantamiseen, josta hänelle oli rangaistusta vaadittu. HO ei myöntänyt vastaajalle jatkokäsittelylupaa. (Vailla lainvoimaa 10.6.2020)Avoin uutinen
8.6.2020 15.02
Toukokuun 2020 luetuimmat jutut Lue toukokuun 2020 luetuimmat Edilex-uutiset.Avoin uutinen
8.6.2020 10.35
PRH: Yhdistysrekisterin sähköiset palvelut Yhdistysrekisterin sähköisten palvelujen uudistaminen jatkuu. Nyt uutena palveluna sähköisen ilmoituksen tehnyt yhdistys voi korjata ilmoitustaan sähköisesti. PRH lähettää korjauspyynnön sähköpostitse ilmoituksessa nimetylle yhteyshenkilölle. Sähköpostiviestissä olevan linkin kautta ilmoituksen aloittaja pääsee sähköiseen palveluun tarkastelemaan korjauspyyntöä ja tekemään PRH:n pyytämät korjaukset ja täydennykset.
5.6.2020 13.37
Unionin tuomioistuimen ennakkoratkaisu itsenäisen kauppaedustajan käsitteestäJäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY 1 artiklan 2 kohtaa on tulkittava siten, että henkilöllä ei ole välttämättä oltava mahdollisuutta muuttaa päämiehen lukuun myymiensä tavaroiden hintoja, jotta häntä voidaan pitää kyseisessä säännöksessä tarkoitettuna kauppaedustajana.
5.6.2020 12.56
Oikeusasiamies: Poliisilla ei toimivaltaa päättää esitutkinnasta poliisirikosasiassa Kantelija arvosteli Helsingin poliisilaitoksen menettelyä. Kantelijan mukaan poliisiauto esti hänen kuljettamansa linja-auton lähdön pysäkiltä, minkä lisäksi hän arvosteli poliisipartion käytöstä samoin kuin poliisin menettelyä tapahtumista tekemänsä ilmoituksen vastaanotossa. Kantelun liitteenä oli rikoskomisario A:n päätös olla toimittamatta esitutkintaa. Kantelija katsoi kokeneensa suuren vääryyden ja tutkinnan päätöksen olevan törkeä loukkaus. Oikeusasiamiemies saattoi vastaisen varalle rikoskomisario A:n tietoon asiasssa esittämänsä käsityksen hänen esitutkintalain vastaisesta menettelystään. Lisäksi oikeusasiamies saattoi asiassa esittämäni käsityksen esitutkintalain 2 luvun 4 §:n tulkinnasta myös Helsingin poliisilaitoksen tietoon.
5.6.2020 6.00
Suuri osa ravitsemisyrityksistä saa hyvitystä toiminnan rajoittamisesta ilman hakemusta – tukea työllistämiseen voi hakea 5. kesäkuuta alkaen Ravitsemisyritykset voivat saada tukea työntekijän työllistämiseen toiminnan käynnistyessä uudelleen sekä hyvitystä toiminnan rajoittamisesta. Tuen ja hyvityksen maksamisesta vastaa ELY-keskusten sekä TE-toimistojen kehittämis- ja hallintokeskus (KEHA-keskus). KEHA-keskus julkaisee verkkosivuillaan perjantaina 5.6.2020 ohjeet yrityksille tuen ja hyvityksen hakemisesta. Hakukanavat aukeavat perjantaina.Avoin uutinen
4.6.2020 14.00
KKV:n taksiselvitykset: Seitsemän välityskeskuksen toiminnan tutkinta päättyy – kuutta keskusta epäillään yhä kielletyistä kilpailunrajoituksista Kilpailu- ja kuluttajavirasto on selvittänyt Kela-kyytejä välittävien yhtiöiden mahdollisesti kilpailua rajoittavaa toimintaa. Osa tutkituista 13 yhtiöistä on selvityksen aikana muuttanut KKV:n ongelmallisiksi arvioimat toimintatavat ja virasto on päättänyt näiden yhtiöiden toiminnan tutkinnan 3.6.2020. KKV jatkaa vielä kuuden välityskeskuksen menettelyjen tutkintaa. Virasto on myös päivittänyt taksialalle antamaansa ohjeistusta.
4.6.2020 12.15
KHO ei muuttanut markkinaoikeuden päätöksen lopputulosta jolla Kuntien Tiera Oy:n hankintapäätös oli kumottu Markkinaoikeus oli valituksenalaisella päätöksellään Dustin Finland Oy:n valituksesta kumonnut Kuntien Tiera Oy:n toimitusjohtajan päätöksen 17.2.2017 ja kieltänyt asettamansa 5.000.000 euron sakon uhalla Kuntien Tiera Oy:tä tekemästä hankintasopimusta sanotun päätöksen perusteella tai panemasta sitä muutoin täytäntöön. Asiassa oli korkeimmassa hallinto-oikeudessa Kuntien Tiera Oy:n valituksen johdosta kysymys siitä, oliko markkinaoikeus voinut esittämillään perusteilla katsoa, ettei tarjouspyyntöasiakirjoissa ole yksilöity riittävän tarkasti puitejärjestelyssä mukana olevia hankintayksiköitä ja niiden sopimusaikana mahdollisesti tekemiä hankintoja. Markkinaoikeuden päätöksen lopputuloksen muuttamiseen ei ollut perusteita.
4.6.2020 9.30
Vakuutuslääkärijärjestelmän epäkohtia korjaava lakiluonnos lausuntokierrokselle - lakimuutosten on tarkoitus tulla voimaan 1. tammikuuta 2021 Lakimuutosten tavoitteena on vakuutuslääkärijärjestelmän läpinäkyvyyden ja kansalaisten luottamuksen lisääminen järjestelmää kohtaan. Lakiluonnos hallituksen esitykseksi on lausuntokierroksella 3.6.-10.7.2020.
4.6.2020 8.42
Aluehallintoviraston ohje ravintoloille on julkaistu Aluehallintoviraston ohje ravintoloille sisältää tietoa mm. ravintolan asiakkaiden ohjeistuksesta, asiakaspaikkojen määrästä ja sijoittamisesta sekä ruoka- ja juomatarjoilusta.Avoin uutinen
4.6.2020 7.38
Oikeudellinen arvio valtiovarainministeriön ja työ- ja elinkeinoministeriön viestintähankinnoista ministeri Kulmunille – asiakirjat julkaistiin Viime päivien julkisen keskustelun vuoksi valtiovarainministeriö ja työ- ja elinkeinoministeriö ovat laatineet oikeudellisen arvion Katri Kulmunille tehdyistä hankintasopimuksista hänen toimiessaan valtiovarainministerinä ja elinkeinoministerinä. Arvion yhteydessä julkaistiin hankintaan liittyvät asiakirjat.Avoin uutinen
3.6.2020 13.40
FINE: Matkailuautoa tai -vaunua vuokraamassa? Tarkista vakuutusturva kuntoon ennen lomareissua Matkailuautojen ja -vaunujen vuokraus on koronakesänä huipussaan ja tien päälle on lähdössä monia ensi kertaakin karavaanarielämään tutustuvia matkalaisia. Vakuutus- ja rahoitusneuvonnan vakuutusasiantuntija kokosi muutamia vinkkejä, jotka on hyvä tarkistaa kuntoon ennen loman alkua, jotta matkailu sujuisi vaivatta ja mahdollisten vahinkojen hoitaminen matkalla sujuvasti.
​”Kun olet vuokraamassa matkailuajoneuvoa, tarkista ensin mitä ajoneuvon vuokraussopimuksessa on sovittuna vakuutuksista. Yleensä ajoneuvon omistaja huolehtii vakuutuksista. Selvitä myös miten toimia, jos jotain yllättävää sattuisi ja tarkista vuokraussopimukseen sisältyvän omavastuun suuruus”, vakuutusasiantuntija Hanna Salo sanoo.
3.6.2020 12.15
Komissio kerää näkemyksiä digipalveluja koskevasta lainsäädäntöpaketista julkisessa kuulemisessa 8. syyskuuta 2020 saakka Komissio on käynnistänyt digitaalisia palveluja koskevan julkisen kuulemisen. Kuulemisessa kerätään näkemyksiä digitaalisiin palveluihin liittyvistä mahdollisuuksista ja haasteista Euroopan sisämarkkinoilla. Tuloksia hyödynnetään tulevien lainsäädäntöehdotusten laadinnassa. Digitaalisten palvelujen sisämarkkinat ovat vaarassa pirstaloitua, minkä vuoksi niitä koskevat säännökset on saatettava ajan tasalle.
3.6.2020 8.30
Maanmittauslaitos: Sähköiset allekirjoitukset – mikä on hyväksyttävä sähköinen allekirjoitus? Digitalisaatio kehittää sähköisiä palveluja kiihtyvällä tahdilla, ja se näkyy esimerkiksi erilaisten sähköisten allekirjoituspalveluiden määrän lisääntymisenä. Lainsäädäntö ei kuitenkaan muutu samalla tahdilla, minkä takia erityisesti kiinteistö- ja huoneistokirjaamisen asioissa törmäämmekin ongelmatilanteisiin lainsäädännön ja digitaalisten ratkaisujen osalta, Maanmittauslaitos uutisoi.
2.6.2020 15.11
Komissio kerää mielipiteitä täydentääkseen kilpailusääntöjä julkisessa kuulemisessa 8. syyskuuta 2020 saakka Komissio on julkaissut uusia kilpailusääntöjä koskevan alustavan vaikutustenarviointinsa sekä käynnistänyt julkisen kuulemisen kerätäkseen mielipiteitä mahdollisista uusista säännöksistä, joilla voitaisiin puuttua rakenteellisiin kilpailuongelmiin. Uusien kilpailusääntöjen avulla on tarkoitus täyttää nykyisen sääntelyn aukkoja.
1.6.2020 15.00
Liikennemerkki lumen peitossa - syyte liikennerikkomuksesta hylättiin Asiassa lausutut seikat huomioon ottaen HO katsoi, etteivät asiassa selvitetyiksi tulleet olosuhteet olleet olleet kokonaisuutena sellaiset, joista valittajan olisi tullut selvästi ymmärtää lumen peitossa olleen liikennemerkin sisältö ja siitä johtunut nopeusrajoituksen aleneminen. Valittajan menettely ei siten ollut ollut huolimatonta. Näin ollen syyte liikennerikkomuksesta oli hylättävä. Valtio velvoitettiin maksamaan valittajalle korvaukseksi asianosaiskuluista KO:ssa 388,32 euroa (työstä 138 euroa ja korvausta matkakustannuksista 250,32 euroa). (Vailla lainvoimaa 1.6.2020)
1.6.2020 13.39
Apulaisoikeusasiamies: Työsuojeluhallinnon ohje ajopiirturin käyttövelvollisuudestaApulaisoikeusasiamies katsoi, ettei työsuojeluhallinto ollut käyttänyt riittävän selkeää ja ymmärrettävää kieltä julkaistessaan kantelussa mainitun tiedon ajopiirturin käyttövelvollisuudesta työsuojeluhallinnon verkkosivuille. Koska kantelussa mainittu teksti on poistettu työsuojeluhallinnon verkkosivuilta, ja koska PSAVI on ilmoittanut, että koko verkkopalvelun sisältö tarkistetaan vuoden 2020 aikana, apulaisoikeusasiamies piti riittävänä, että saattaa asiassa esittämänsä käsityksen STM:n tietoon.
1.6.2020 13.00
EU:n valvontaisku: Verkkoalustat poistavat miljoonia koronaan liittyviä harhaanjohtavia mainoksia Euroopan komission koordinoimalla verkkosivustojen tehotarkastuksella (sweep) tarkastettiin sivustoja, joilla myydään tuotteita koronavirukseen liittyvillä katteettomilla väitteillä. Tehotarkastuksen suoritti EU:n kuluttajansuoja-asioiden yhteistyöverkosto (CPC). Tarkastus koostui kahdesta osasta: verkkoalustojen laajamittaisesta tarkastuksesta ja tiettyjen, koronan vuoksi korkean kysynnän tuotteiden mainosten ja verkkosivustojen perusteellisesta analysoinnista.
1.6.2020 12.10
Unionin tuomioistuimen ennakkoratkaisu tuulivoimaloiden sijoittamisestaEnnakkoratkaisupyyntö – Direktiivi (EU) 2015/1535 – Tekniset standardit ja määräykset – Tuulivoimageneraattorit – Direktiivi 2006/123/EY – Palvelujen käsite – Ympäristö – Direktiivi 2009/28/EY – Uusiutuvista lähteistä peräisin olevan energian käytön edistäminen – Pakolliset kansalliset kokonaistavoitteet – Valtuutusmenettelyjä koskeva kansallinen sääntö, jota sovelletaan uusiutuvista energialähteistä peräisin olevan sähkön tuotantolaitoksiin – Oikeasuhteisuus – Jäsenvaltion säännöstö, jossa säädetään tuulivoimaloiden sijaintia koskevista rajoituksista
1.6.2020 11.30
Asianajaja Mika Backman: Rakennusurakan kansallinen kynnysarvo ja sen laskeminen Saimme juuri tietää, että kaupunki oli allekirjoittanut urheilupuiston aitausta koskevan urakkasopimuksen kilpailevan rakennusliikkeen kanssa kilpailuttamatta hankintaa. Käsityksemme mukaan urakan arvon on täytynyt olla vähintään 200.000 euroa. Voimmeko puuttua asiaan?
1.6.2020 10.10
Markkinaoikeus: Rovakaira Oy:n sähkönjakeluverkon toiminnan laatuvaatimusten täytäntöönpanoaikaa ei voitu jatkaa painavista tai erittäin painavista syistä Energiavirasto oli katsonut, että Rovakaira Oy:n jaeltuun energiaan suhteutettu investointikustannus ei ole merkittävästi verkonhaltijoiden keskimääräistä investointikustannusta suurempi, eikä yhtiö osoittanut, että toiminnan laatuvaatimusten täyttämiseksi ennenaikaisesti uusittavan verkon määrä olisi sähkömarkkinalain 119 §:n siirtymäsäännöksen mukaisesti merkittävä. Näin ollen sähkömarkkinalain 119 §:n edellytykset täytäntöönpanoajan pidennykselle eivät täyttyneet. Täytäntöönpanoaikaa ei voitu jatkaa painavista tai erittäin painavista syistä. Täytäntöönpanoajan pidennyksen saamisen ehdoton edellytys on, että jakeluverkonhaltijalla on keskimäärin yli 200 metriä jakeluverkkoa yhtä jakeluverkon käyttöpaikkaa kohti. Energiaviraston 13.10.2017 päivätystä ohjeesta 1686/402/2017 jakeluverkon toiminnan laatuvaatimusten täytäntöönpanoajan pidennyksen hakemisesta ilmenee, että Suomessa on kahdeksantoista verkonhaltijaa, joilla sähköverkon pituus käyttöpaikkaa kohden on suurempi kuin Rovakaira Oy:llä. Enimmillään tällainen tunnusluku on 395. Kun otettiin huomioon, että Rovakaira Oy:n vastaava tunnusluku 216 ei ylittänyt pidennyksen saamisen ehdotonta edellytystä kovinkaan suurella marginaalilla, markkinaoikeus katsoi, ettei valituksenalainen päätös ole lopputulokseltaan Rovakaira Oy:n väittämin tavoin suhteellisuusperiaatteen vastainen tai kohtuuton. (Vailla lainvoimaa 1.6.2020)
31.5.2020 10.00
Ravintolat avataan 1. kesäkuuta - laki tartuntatautilain väliaikaisesta muuttamisesta voimassa 1.6.–31.10.2020 Tasavallan presidentti vahvisti perjantaina (29.5.) lain tartuntatautilain muttamisesta. Valtioneuvosto antoi tämän jälkeen tartuntatautilain 58 a §:n nojalla määräaikaisen valtioneuvoston asetuksen ravitsemisliikkeiden toiminnan väliaikaisesta rajoittamisesta tartuntataudin leviämisen estämiseksi. Se tulee voimaan 1. kesäkuuta 2020 ja on voimassa 31. heinäkuuta 2020 saakka.Avoin uutinen
Unionin tuomioistuimen ennakkoratkaisu hankintaviranomaisten yhteistyöstä Ennakkoratkaisupyyntö – Julkiset hankinnat – Direktiivi 2014/24/EU – 2 artiklan 1 kohdan 5 alakohta – 12 artiklan 4 kohta – 18 artiklan 1 kohta – Vastiketta vastaan tehdyn sopimuksen käsite – Kahden hankintaviranomaisen välinen sopimus, jolla tavoitellaan yhteistä yleisen edun mukaista tavoitetta – Palokunnan toiminnan koordinointiin käytettävän ohjelmiston käyttöön antaminen – Rahallisen vastikkeen puuttuminen – Yhteys yhteistyösopimukseen, jossa sovitaan siitä, että kumpikin sopimuspuoli antaa tämän ohjelmiston lisämoduulit toisen käyttöön maksutta – Yhdenvertaisen kohtelun periaate – Kielto asettaa yksityistä yritystä kilpailijoihinsa nähden edullisempaan asemaan
29.5.2020 14.35
Ajankohtaista kilpailusta: Määrähinnoittelu toimitus- ja jakelusopimuksissa rajoittaa kilpailua
29.5.2020 11.55
Kesäkuussa 2020 voimaan tulevia säädöksiä ja säädösmuutoksia Kesäkuussa 2020 voimaan tulevia säädöksiä ja säädösmuutoksia ovat muun muassa:
- Uudet tieliikennelaki ja vesiliikennelaki voimaan kesäkuun alusta
- Useita hallinnon alan säädöksiä päivitetty henkilötietojen käsittelyn osalta
- Vakuutuslainsäädäntöön EU-lainsäädännöstä johtuvia muutoksia tulossa voimaan kuun alussa
Poliisihallitus: Tieliikenteen ja vesiliikenteen rikesakoista liikennevirhemaksuun – mikä on uusi hallinnollinen seuraamusjärjestelmä? Poliisi, Rajavartiolaitos ja Tulli ovat käyttäneet tieliikenteen ja vesiliikenteen valvonnassa pitkään rikesakkoja vähäisten rikosten rangaistuksena. Uudessa tieliikennelaissa ja vesiliikennelaissa liikennerikkomusten, vesiliikennerikkomusten ja muiden hallinnollisten rikkomusten seuraamukseksi tulee liikennevirhemaksu. Liikennevirhemaksu on hallinnollinen maksuseuraamus, joka muistuttaa paljon pysäköintivirhemaksua, ja se määrätään hallintomenettelyssä.Avoin uutinen
29.5.2020 7.30
Unionin yleinen tuomioistuin kumosi komission päätöksen hylätä Hutchison 3G UK:n suunnitelma hankkia Telefónica UK omistukseensa matkapuhelinmarkkinoillaKomissio antoi 11.5.2016 päätöksen, jolla se esti keskittymäasetuksen nojalla Hutchison 3G UK:n3 (Three) suunnitelman hankkia omistukseensa Telefónica UK. Komission mukaan kyseinen hankinta olisi merkinnyt merkittävän kilpailijan häviämistä Yhdistyneen kuningaskunnan matkapuhelinmarkkinoilta, ja enää kaksi matkaviestinverkko-operaattoria eli Everything Everywhere (EE), joka kuuluu British Telecomiin, ja Vodafone olisivat kilpailleet keskittymän seurauksena syntyvän yksikön kanssa.
28.5.2020 15.35
Liikenteen lainsäädännön väliaikaiset muutokset voimaan 1. kesäkuutaLiikenne- ja viestintäministeriön hallinnonalaa koskevaan lainsäädäntöön tehdään väliaikaisia muutoksia. Niillä helpotetaan kansalaisten ja yritysten toimintaa sekä turvataan kuljetusten toimivuus koronavirusepidemiasta johtuvissa poikkeusoloissa. Muutokset koskevat useita lakeja. Hallitus esitti lakien vahvistamista 28.5.2020. Lait tulevat voimaan 1.6.2020.
28.5.2020 14.25
Ajokorttien ja lupien voimassaoloa pidennetään EU-poikkeusten mukaisestiSuomi pidentää ajokorttien voimassaoloa EU-asetuksessa säädettyjen väliaikaisten poikkeusten mukaisesti. Voimassaoloa pidennetään seitsemällä kuukaudella silloin, kun ajokortin voimassaolo päättyy 1.2.–31.8.2020 välisenä aikana.
27.5.2020 15.28
Sijoituslautakunnan ratkaisuja alkuvuodesta 2020 Ratkaisuissa on kysymys muun muassa sijoitusrahastotoiminnasta, sijoitusvakuutuksista ja arvopaperivälitystoiminnasta.
26.5.2020 14.16
Sisäministeriö asetti työryhmän maalittamisen vastaisten toimien tehostamiseksi Maalittaminen on lisääntynyt viime vuosien aikana. Maalittamisen kohteena ovat poliisit, syyttäjät, tuomarit, tutkijat, toimittajat, etnisten vähemmistöjen edustajat ja heitä puolustavat henkilöt. Myös tavalliset ihmiset voivat joutua maalittamisen kohteeksi. Työryhmän tavoitteena on luoda tilannekuva maalittamisesta ja sen laajuudesta sekä tarkastella sitä, miten viranomaiset voisivat tehokkaammin torjua maalittamista ja parantaa uhrin oikeusturvaa. Nyt asetetussa työryhmässä on edustus sisäministeriön lisäksi oikeusministeriöstä, Poliisihallituksesta, Keskusrikospoliisista ja Helsingin poliisilaitokselta. Työryhmän toimikausi on 1.6.2020–31.12.2020.
26.5.2020 13.59
Markkinaoikeuden ratkaisu teleliittymätietojen saamisesta tekijänoikeusasiassa Markkinaoikeus määräsi DNA Oyj:n antamaan Scanbox Entertainment A/S:lle käyttäjän ja tilaajan yhteystiedot tämän päätöksen liitteestä ilmenevistä teleliittymistä sen sarakkeessa ”Ajankohta (UTC+2)” mainittuina aikoina siltä osin kuin tiedot ovat olleet markkinaoikeuden 14.2.2020 antamaa turvaamistoimipäätöstä numero 47/20 täytäntöön pantaessa sähköisen viestinnän palveluista annetun lain 17 luvussa tarkoitetuin tavoin DNA Oyj:n omaa käyttöä varten saatavilla. (Vailla lainvoimaa 26.5.2020)
Törkeä vai perusmuotoinen kirjanpitorikos Toisin kuin käräjäoikeus HO katsoi, ettei kirjanpitorikosta ollut pidettävä kokonaisuutena arvostellen törkeänä. Vastaajan syyksi oli siten luettava kirjanpitorikos. Oikeudenmukaisena seuraamuksena vastaajan syyksi luetusta kirjanpitorikoksesta oli pidettävä 3 kuukauden ehdollista vankeusrangaistusta. HO katsoi, ettei vastaajan toimintaa ollut pidettävä kokonaisuutena arvioiden velkojien, sopimuskumppaneiden, julkisen talouden taikka terveen ja toimivan taloudellisen kilpailun kannalta niin vahingollisena, että hänet olisi syytä määrätä liiketoimintakieltoon. KO:n määräämä liiketoimintakielto poistettiin. Tuomittua menettämisseuraamusta alennettiin. (Vailla lainvoimaa 26.5.2020)
26.5.2020 8.25
Traficom: Uusi vesiliikennelaki tulee voimaan 1.6.2020 – lain lyhyt oppimäärä Laki lisää vesiliikenteen turvallisuutta ja helpottaa veneilijöiden arkea, kun säädökset ja ohjeistukset löytyvät jatkossa yhdestä paketista. Traficom vinkkaa pääkohdat, joihin jokaisen veneilijän kannattaa ainakin perehtyä.
25.5.2020 15.15
Hallinto-oikeus: SM oli voinut harkintavaltansa nojalla päättää olla myöntämättä Suomen Hypoteekkiyhdistykselle lupaa Suomen vaakunan leijonakuviota vastaavan tunnuskuvan sisältävän tavaramerkin rekisteröintiin Päätöksessä lausutuin perustein hallinto-oikeus katsoi, että sisäministeriö oli voinut harkintavaltansa nojalla ja päätöksessä mainitsemillaan perusteilla päättää olla myöntämättä Suomen Hypoteekkiyhdistykselle lupaa Suomen vaakunan leijonakuviota vastaavan tunnuskuvan sisältävän tavaramerkin rekisteröintiin. Ottaen erityisesti huomioon, ettei asiassa ollut kysymys tavaramerkkilain (7/1964) mukaisesta tavaramerkin rekisteröintiasiasta sinänsä, vaan siitä, oliko sisäministeriö voinut olla antamatta laissa tarkoitettua lupaa, päätöstä ei voitu pitää valituksessa esitetyin tavoin perustuslain 15 §:ssä säädetyn omaisuuden suojan vastaisena. Sisäministeriön katsottiin menetelleen virheellisesti, kun se ei ollut varannut yhdistykselle tilaisuutta tulla kuulluksi Kansallisarkiston lausunnosta, mutta oikeudenkäynnin ei kuitenkaan voitu katsoa aiheutuneen sisäministeriön virheestä. Asiassa annettu ratkaisu huomioon ottaen ei ollut kohtuutonta, että valittaja joutui pitämään oikeudenkäyntikulunsa vahinkonaan. (Vailla lainvoimaa 25.5.2020)
25.5.2020 14.00
Törkeä liikenneturvallisuuden vaarantaminen nuorena henkilönä ym. - vakuutusyhtiölle maksettavia vahingonkorvauksia ei ollut perusteltua kohtuullistaa sitä puoltavista seikoista huolimattaOttaen huomioon teon laadun eli teon moitittavuuden asteen HO katsoi, ettei vahingonkorvauksia ollut perusteltua kohtuullistaa sitä puoltavista seikoista huolimatta. Vastaaja oli velvollinen korvaamaan aiheuttamansa vahingon kokonaisuudessaan. Asiassa mainituilla perusteilla vastaajan vakuutusyhtiölle maksettavan vahingonkorvauksen määrä korotettiin valituksessa vaaditun mukaiseksi. KO:n tuomiota muutettiin. Vastaajan korvausvelvollisuus vakuutusyhtiölle sen asianomistajalle maksamasta vakuutuskorvauksesta korotettiin 11.842,64 euroksi KO:n tuomitsemine viivästyskorkoineen. (Vailla lainvoimaa 25.5.2020)
25.5.2020 12.30
Raskaassa liikenteessä palataan normaaleihin ajo- ja lepoaikoihin 1. kesäkuutaKoronatilanteen takia tehdyt raskaan liikenteen ajo- ja lepoaikojen poikkeukset päättyvät. Normaaleihin ajo- ja lepoaikoihin palataan 1.6.2020.Avoin uutinen
25.5.2020 11.23
Vierashuoneessa Senior Privacy Consultant Hannes Saarinen: Tietosuojaa myös verkkoon? – e-privacy tulee Paljon hyörinää yrityksissä ja organisaatioissa aikaansaanut EU:n tietosuoja-asetus – tuttavallisemmin GDPR – täyttää tämän kirjoituksen julkaisupäivänä kaksi vuotta. Euroopan unioni ei kuitenkaan ole jäänyt lepäämään laakereillaan. Komissio julkaisi 10.1.2017 asetusehdotuksen yksityiselämän kunnioittamisesta ja henkilötietojen suojasta sähköisessä viestinnässä ja direktiivin 2002/58/EY kumoamisesta (sähköisen viestinnän tietosuoja-asetus). Tämä tunnetaan myös e-Privacy-asetuksena.Avoin uutinen
25.5.2020 8.27
EK muistuttaa: Yrityksen on ilmoitettava tosiasialliset edunsaajansa PRH:n rekisteriin heinäkuuhun mennessä Vaikka useat yritykset ja elinkeinonharjoittajat kamppailevat koronakriisistä selviytymiseksi, uusia lainsäädäntövelvoitteita tulee voimaan kesällä. Yrityksen on ilmoitettava tosiasialliset edunsaajansa PRH:n rekisteriin 1. heinäkuuta 2020 mennessä. Tämä on tärkeää sanktioiden välttämiseksi sekä yrityksen pankki- ja vakuutusasioiden sujumisen varmistamiseksi.
22.5.2020 13.01
Hallinto-oikeus: ELY-keskuksen päätös evätä kalastuslupa Tenojoen jokilaaksossa ei ollut PL 17 §:n 3 momentissa säädetyn saamelaiskulttuurin suojan ja KP-sopimuksen 27 artiklan vastainen Valituksen mukaan A oli saamelainen ja hänellä oli isänsä ennakkoperintönä antama kalastusoikeus Tenojoelle, jotta hän voisi harjoittaa verkkokalastusta Tenojoessa ja sen sivuvesistöissä. A:n kotikunta oli Utsjoki, mutta hän työskenteli kuitenkin muualla ja matkusti paljon ulkomailla edustustehtäviensä vuoksi. Luvan epääminen esti valituksen mukaan A:ta harjoittamasta perinteistä saamelaista kalastusta. Valituksen johdosta asiassa oli ratkaistavana kysymys siitä, estikö kalastussäännön ja voimaansaattamislain säännöksiin perustuva valituksenalainen päätös ja sen mukainen kalastusluvan epääminen A:ta harjoittamasta kulttuuriaan PL 17 §:n 3 momentin ja Suomea sitovan KP-sopimuksen 27 artiklan vastaisesti. Asiassa tuli tällöin arvioitavaksi erityisesti se seikka, voitiinko saamelaisen oikeutta harjoittaa omaan kulttuuriin liittyvää kalastusta rajata asuinpaikkaperusteisesti siten, että muualla kuin voimaansaattamislain 9 §:ssä tarkoitetulla alueella asuvien saamelaisten oikeus kalastaa Tenojoella estettiin tai sitä vähintäänkin merkittävästi rajoitettiin edellä mainittujen kalastussäännön määräysten ja voimaansaattamislain säännösten nojalla. HAO hylkäsi A:n valituksen katsoen, ettei ELY-keskuksen päätös ollut PL 17 §:n 3 momentissa säädetyn saamelaiskulttuurin suojan ja KP-sopimuksen 27 artiklan vastainen. (Ei lainvoim. 22.5.2020)
22.5.2020 10.30
Apulaisoikeusasiamies: Linja-autoissa olevasta tallentavasta kameravalvonnasta kertovasta tarrasta tai muusta kyltistä tulisi näkyä myös se, että kysymys on tallentavasta kamerasta Kantelija pyysi tutkimaan Turun seudun joukkoliikenteen menettelyä, kun hänen havaintojensa mukaan kaupungin linja-autoissa on kameravalvonta, josta asiakkaille ei ole ilmoitettu. Apulaisoikeusasiamies saattoi asiassa esittämänsä käsityksen Turun kaupungin, kaupunkiympäristötoimialan / Seudullisen joukkoliikenteen tietoon lähettämällä sille jäljennöksen päätöksestään.
22.5.2020 9.33
KHO: Tupakansavusta aiheutui rivitalohuoneiston asukkaalle terveydensuojelulaissa tarkoitettua terveyshaittaa - terveydensuojeluviranomaisen määräys voitiin kohdistaa taloyhtiöön rakennuksen omistajana Kunnan terveydensuojeluviranomaisen tarkastuksella oli aistinvaraisesti todettu tupakansavun kulkeutuvan huoneistoon tuloilmaventtiilin kautta, kun naapurihuoneiston terassilla tupakoitiin tietynlaisissa tuuliolosuhteissa. Tupakansavuhaitan toistuvuudesta oli esitetty huoneiston asukkaan pitämä hajupäiväkirja, jonka mukaan hajuhaittaa oli ilmennyt useiden viikkojen ajan noin 1−3 kertaa viikossa. Tupakansavu oli peräisin paikasta, jota säännöllisesti käytettiin tupakointiin. Tupakansavusta aiheutui näin ollen huoneiston asukkaalle terveydensuojelulaissa tarkoitettua terveyshaittaa. Asiassa ei ollut selvitetty, että tupakansavun kulkeutuminen huoneistoon johtuisi rakennuksen ilmanvaihtojärjestelmän virheellisyydestä tai puutteellisuudesta. Selvitettynä oli sen sijaan pidettävä tupakansavun esteetöntä pääsyä talon katonrajaa pitkin huoneiston tuloilmaventtiilille. Kun tupakointia oli pidettävä asunnon tavanomaisena käyttönä, terveyshaitan oli katsottava johtuvan rakennuksen rakenteista, eristeistä tai rakennuksen omistajan vastuulla olevista perusjärjestelmistä. Näin ollen kunnan terveydensuojeluviranomaisen määräys, jossa oli velvoitettu estämään tupakansavun kulkeutuminen ilmanvaihdon kautta huoneistoon, oli voitu kohdistaa taloyhtiöön rakennuksen omistajana.
22.5.2020 8.00
Asianajaja Anne Björklund: Väliaikainen järjestely vai laiton suorahankinta? Tarjoaja ilmaisee tyytymättömyytensä tarjouskilpailun tulokseen tekemällä hankintapäätöksestä valituksen markkinaoikeuteen. Hankintayksikkö ei kuitenkaan välttämättä voi jäädä odottamaan markkinaoikeuden päätöstä. Prosessin aikana valittajalle annetaan yleensä vielä oikeus antaa vastaselitys hankintayksikön vastineesta ja voittaneen tarjoajan lausunnosta.
Mainonnan eettisen neuvoston ratkaisuja
20.5.2020 11.30
Vakuutuslautakunnan ja FINEn uusimpia ratkaisusuosituksiaSuosituksissa on kysymys muun muassa matkavakuutuksesta, vastuuvakuutuksesta, tapaturmista, kiinteistövakuutuksesta, yritysvakuutuksesta, kotivakuutuksesta, autovakuutuksesta ja sairausvakuutuksesta.
20.5.2020 10.50
Hallituksen esitys: Ravintolat avattaisiin 1. kesäkuuta ja niiden toimintaa koskevista rajoituksista säädettäisiin tartuntatautilain määräaikaisella muutoksella - asetuksella säädettäisiin tarkemmin tarvittavista rajoituksista Hallitus antoi tiistaina (19.5.) esityksen eduskunnalle laiksi tartuntatautilain väliaikaisesta muuttamisesta. Muutokset toteutettaisiin lisäämällä tartuntatautilakiin tilapäisesti uusi 58 a §. Laki olisi voimassa 1.6.2020–31.10.2020. Lain nojalla on tarkoitus antaa heti lain vahvistamisen jälkeen määräaikainen valtioneuvoston asetus. Tarkoitus on, että rajoituksia voitaisiin asetusta muuttamalla lieventää, jos epidemiatilanne sen sallii. Rajoituksia voidaan asetuksella myös kiristää, mikäli epidemiatilanne sitä edellyttää. Asetuksen mukaan rajoitukset koskisivat 1.6.2020 alkaen koko maata. Asetuksen rakenne sallii kuitenkin myös sen, että hallitus voisi tarvittaessa lieventää rajoituksia alueittain.Avoin uutinen
18.5.2020 13.30
Selvitys: Investointihankkeiden lupakäsittelyä voidaan vauhdittaa Suuret investointihankkeet vaativat monia ympäristöllisiä lupia ja niihin liittyvät ympäristökysymykset ovat usein laajoja ja monimutkaisia kokonaisuuksia. Pisimmät lupakäsittelyajat liittyvät nykyisin ympäristölupiin sekä kaivoslupiin, joista osan käsittely kestää yli vuoden. Lupakäsittelyjä voidaan kuitenkin nopeuttaa eri keinoin, kertoo Suomen ympäristökeskuksen (SYKE) ja Aalto-yliopiston tuore selvitys.
18.5.2020 10.30
Kärkikolmion takaa tielle kääntynyt henkilöauton kuljettaja tuomittiin liikenneturvallisuuden vaarantamisesta ja kuolemantuottamuksesta 70 päiväsakon rangaistukseen Asiassa lausutun nojalla oli selvää, että Tampereen suunnasta tullut pakettiauto oli muodostanut näkemäesteen risteyksestä Valtatielle 11 pyrkivälle vastaajalle. Näkemäeste huomioon ottaen vastaaja ei ennen kääntymistään risteyksestä ollut riittävässä määrin varmistunut siitä, että hän vaaraa aiheuttamatta voi jatkaa matkaansa muiden ajoneuvojen sijainti, etäisyys ja nopeus huomioon ottaen. Vastaajan laiminlyötyään väistämisvelvollisuutensa aihetta KO:n ratkaisun muuttamiselle ei ollut ilmennyt. (Vailla lainvoimaa 18.5.2020)
18.5.2020 8.00
Unionin tuomioistuimen ennakkoratkaisu tiedonsaantioikeudesta rikosoikeudellisissa menettelyissä Pyyntö on esitetty Saksassa UY:tä vastaan vireille pannussa rikosoikeudellisessa menettelyssä, jossa on kyse tuottamuksellisesta ajokortitta ajosta. Ennakkoratkaisupyyntö koskee tiedonsaantioikeudesta rikosoikeudellisissa menettelyissä annetun Euroopan parlamentin ja neuvoston direktiivin 2012/13/EU 6 artiklan sekä SEUT 21, SEUT 45, SEUT 49 ja SEUT 56 artiklan tulkintaa.
15.5.2020 13.24
Hovioikeuden ratkaisu verkkoviestin jakelun keskeyttämisestä sekä verkkoviestien poistamisesta ja hävittämisestä KO:n päätös kumottiin siltä osin kuin vaatimus verkkoviestin jakelun keskeyttämisestä oli hylätty ja vaatimus verkkoviestien määräämisestä hävitettäväksi oli jätetty tutkimatta. Asia palautettiin KO:een. (Vailla lainvoimaa 15.5.2020)
15.5.2020 12.30
Lakiesitys laajentaisi kestävyyskriteerisääntelyn kiinteisiin ja kaasumaisiin biomassapolttoaineisiin Valtioneuvosto antoi torstaina (14.5.) eduskunnalle esityksen laiksi biopolttoaineista ja bionesteistä annetun lain muuttamisesta. Ehdotetulla lailla säädettäisiin kansallisen kestävyysjärjestelmän soveltamisalan laajentamisesta ja saatettaisiin kansallisesti voimaan uusiutuvan energian direktiivin mukaiset kiinteitä ja kaasumaisia biomassapolttoaineita koskevat kestävyyskriteerit ja kasvihuonekaasupäästöjen vähennyskriteerit. Käytännössä sääntelyn kohteiden määrä nousee soveltamisalan laajentumisen myötä nykyisestä 15:sta noin 150:een toiminnanharjoittajaan. Lait on tarkoitettu tulemaan voimaan 1. tammikuuta 2021.
15.5.2020 11.54
OTM Jon Hautamäki ja OTM Max Atallah: Mietteitä vuosi virtuaalivaluuttalain voimaantulon jälkeen Laki virtuaalivaluutan tarjoajista (”virtuaalivaluuttalaki”) tuli voimaan 1.5.2019 – eli noin vuosi sitten. Virtuaalivaluuttakenttään erikoistuneena lakitoimistona olemme Nordic Law Oy:ssä seuranneet suurella mielenkiinnolla sitä, miten laki on vaikuttanut virtuaalivaluutan tarjoajien toimintaan ja kuinka sitä on käytännössä sovellettu. Tässä artikkelissa esitellään päällimmäisiä huomioita virtuaalivaluuttalain soveltamisesta käytännössä.Avoin uutinen
15.5.2020 11.05
Belgian laissa ei säädetä oikeusturvavakuutuksen ottajan oikeudesta valita asianajajansa sovittelumenettelyssä - Unionin tuomioistuin tulkitsi tuomioistuinmenettelyn käsitettä Vakuutus- ja jälleenvakuutustoiminnan aloittamisesta ja harjoittamisesta annetun direktiivin 2009/138/EY (Solvenssi II) 201 artiklan 1 kohdan a alakohtaa on tulkittava siten, että kyseisessä säännöksessä tarkoitetun tuomioistuinmenettelyn käsite kattaa tuomioistuimessa tai sen ulkopuolella tapahtuvan sovittelumenettelyn, jossa tuomioistuin on mukana tai johon se voi osallistua joko kyseisen menettelyn alkaessa tai sen päätyttyä.
15.5.2020 10.40
EU:n kilpailusääntöjen noudattamisen valvontaa tehostetaan – lausuntokierros kilpailulain muutoksista alkaa Hallituksen esitysluonnos, jolla kansalliseen kilpailulakiin tehtäisiin pääasiassa EU-direktiivin edellyttämät muutokset, on lausuntokierroksella 14.5.–24.6.2020. Direktiiviin perustuvat lakimuutokset laajentaisivat Kilpailu- ja kuluttajaviraston toimivaltuuksia. Lakimuutokset tulisivat voimaan 4. helmikuuta 2021, johon mennessä direktiivi on saatettava osaksi EU-maiden lainsäädäntöä.
15.5.2020 9.00
Hovioikeuskin hylkäsi pysäköintivalvontayhtiön vaatimuksen kuuden valvontamaksun maksamisesta Asiassa oli kysymys siitä, oliko vastaaja pysäköinyt auton tapahtuma-aikaan niillä kuudella kerralla, jolloin pysäköintiin oli kohdistunut yksityisoikeudellinen valvontamaksu. KO:n vastaanottaman näytön arvioinnin oikeellisuudesta ei voinut jäädä lainkohdassa tarkoitetun oikeudenkäyntiaineiston perusteella kokonaisuutena arvioitaessa mitään varteenotettavaa epäilystä. Pääkäsittelyn toimittaminen oli muutoinkin selvästi tarpeetonta huomioon ottaen erityisesti asian laatu ja merkitys asianosaiselle. HO hyväksyi KO:n tuomion perustelut ja lopputuloksen. Asiaa ei ollut aihetta arvioida toisin sen seikan perusteella, että vastaaja oli oli ilmoittanut vastustavansa kanteessa tarkoitettuja maksuja vasta haastehakemukseen vastatessaan. HO totesi selvennykseksi, että pysäköintiä koskeva valvontamaksu on yksityisoikeudellinen, sopimukseen perustuva saatava, ja että reklamaatiovelvollisuus koskee sopimusrikkomukseen vetoavalta sopimusosapuolelta edellytettävää aktiivisuutta sopimusrikkomuksen perusteella esitettävien vaatimusten osalta. Kun vastaaja oli kiistänyt pysäköineensä autot kanteessa tarkoitettuun paikkaan kanteessa tarkoitettuina ajankohtina, hän oli kiistänyt samalla sen, että hänen ja kantajayhtiön välille olisi syntynyt pysäköimistä koskeva sopimus, joka oli sisältänyt velvoitteen suorittaa valvontamaksu. Näissä olosuhteissa vastaajalla ei ollut ollut sopimusoikeudellista reklamaatiovelvollisuutta. (Vailla lainvoimaa 15.5.2020)
15.5.2020 8.35
Hallinto- ja erityistuomioistuinten toiminta sähköistyy Hal­lin­to- ja eri­tyis­tuo­miois­tui­mis­sa otet­tiin mer­kit­tä­vä as­kel koh­ti ko­ko­naan säh­köis­tä oi­keu­den­käyn­ti­pro­ses­sia, kun säh­köi­sen oi­keu­den­käyn­ti­pro­ses­sin mah­dol­lis­ta­van HAI­PA-tie­to­jär­jes­tel­män käyt­tö aloi­tet­tiin tou­ko­kuun alus­sa. Näi­tä tuo­miois­tui­mia ovat KHO, alu­eel­li­set hal­lin­to-oi­keu­det, Ah­ve­nan­maan hal­lin­to­tuo­miois­tuin, va­kuu­tusoi­keus, mark­ki­na­oi­keus ja työ­tuo­miois­tuin.Avoin uutinen
15.5.2020 8.10
Suomelle EU:n lainsäädännön noudattamista koskevia muistutuksia Komissio on muistuttanut Suomea puutteista EU:n lainsäädännön noudattamisessa. Muistutuksia on kolme, ja ne koskevat konserniavustusten verovähennyskelpoisuutta, EU:n sisäisiä kahdenvälisiä investointisopimuksia ja lentoliikenteen tiedonsiirtopalvelujen tarjoamista. Suomella on poikkeuksellisesti neljä kuukautta aikaa vastata asioissa.
14.5.2020 13.30
Luottotietolain ja maksupalvelulain säännöksiä henkilötietojen käsittelystä uudistetaan OM lähetti torstaina (12.5.) lausuntokierrokselle luonnoksen hallituksen esitykseksi, jossa luottotietolakiin ja maksupalvelulakiin ehdotetaan tehtäviksi EU:n yleisestä tietosuoja-asetuksesta johtuvat lainmuutokset. Tavoitteena on selkiyttää lakien suhdetta tietosuoja-asetukseen ja tietosuojalakiin sekä samalla vahvistaa kansalaisten henkilötietojen suojaa ja oikeusturvaa. Lausunto pyydetään toimittamaan OM:lle viimeistään 10. heinäkuuta. Ehdotettujen lakien on tarkoitus tulla voimaan mahdollisimman pian.
Markkinaoikeuden ratkaisuja julkisista hankinnoista Markkinaoikeuden uusimmissa julkisia hankintoja koskevissa ratkaisuissa oli kyse muun muassa hankintamenettelyn keskeyttämisestä, tarjouspyynnön epäselvyydestä, tarjouksen tarjouspyynnön mukaisuudesta, hankintaoikaisusta ja vertailuperusteiden ilmoittamisesta.
13.5.2020 14.49
Unionin yleinen tuomioistuin hylkäsi kanteet, jotka koskivat komission päätöstä, jolla Italian useille Sardiniaan liikennöiville lentoyhtiöille myöntämä tuki oli todettu lainvastaiseksi Sardinian lentoasemien pitäjät eivät olleet tuensaajia vaan pelkkiä välittäjiä Sardinian autonomisen alueen ja lentoyhtiöiden, joiden on siis maksettava valtiontuet sille takaisin, välillä.
13.5.2020 11.11
Hovioikeuden tuomio taloudellisesta virheestä käytetyn asunnon kaupassa, välitysliikkeen vastuusta ja ostajan selonottovelvollisuudesta Asiassa oli kysymys asuntokauppalain mukaisesta taloudellisesta virheestä käytetyn asunnon kaupassa, välitysliikkeen vastuusta ja ostajan selonottovelvollisuudesta. Asiassa oli ensinnäkin ratkaistava, oliko asunnon myyjän edustajana toiminut välittäjä antanut ostajalle virheellistä tai harhaanjohtavaa tietoa kaupan kohteesta. Mikäli katsottiin, että ostajalle annettu tieto oli ollut virheellistä tai harhaanjohtavaa, tuli arvioida, oliko ostaja kuitenkin menettänyt oikeutensa vedota virheellisen tai harhaanjohtavan tiedon antamiseen selonottovelvollisuutensa laiminlyönnin johdosta. Mikäli kaupan kohteessa katsottiin olleen virhe ja välittäjää kohtaan vahingonkorvausvastuun peruste, kysymys oli hinnanalennuksen ja vahingonkorvauksen määrästä. KO:n tuomiota ei muutettu. Välitysliike ja myyjä hävisivät valitusasiansa HO:ssa kokonaisuudessaan. (Vailla lainvoimaa 13.5.2020)
12.5.2020 15.45
Euroopan unionin tuomioistuimen ennakkoratkaisu KKO:lle tuoteväärennöksiä koskevassa tavaramerkkiriidassaJäsenvaltioiden tavaramerkkilainsäädännön lähentämisestä annetun direktiivin 2008/95/EY 5 artiklan 1 kohtaa on tulkittava yhdessä sen 5 artiklan 3 kohdan b ja c alakohdan kanssa siten, että henkilön, joka ei harjoita kaupallista toimintaa ammattimaisesti ja joka vastaanottaa, luovuttaa jäsenvaltiossa vapaaseen liikkeeseen ja säilyttää tavaroita, joita ei selvästikään ole tarkoitettu yksityiskäyttöön ja jotka on lähetetty hänen osoitteeseensa kolmannesta maasta ja jotka on varustettu tavaramerkillä ilman tämän haltijan suostumusta, on katsottava käyttävän tavaramerkkiä elinkeinotoiminnassa ensin mainitussa säännöksessä tarkoitetulla tavalla.
12.5.2020 10.10
Hallinto-oikeus: Lännen M216 -kaivinkoneella olisi tullut olla liikennevakuutus – perusteet vakuutusmaksua vastaavan maksun ja laiminlyöntimaksun määräämiselle olivat Kyseinen ajoneuvo, oli ollut osallisena liikennevahingossa, jonka liikennevakuutuskeskus on korvannut. Liikennevahinko oli tapahtunut pihatiellä tai maatilan piha-alueella, joka ei ole liikennevakuutuslain 1 §:n 2 momentin 1 kohdassa tarkoitettu liikenneväylistä erillään oleva paikka, eikä myöskään ajoneuvolain 2 §:n 1 momentissa tarkoitettu yleiseltä liikenteeltä eristetty alue. Näin ollen ajoneuvoa oli käytetty liikennevakuutuslain tarkoittamalla tavalla liikenteessä. Ajoneuvo ei myöskään käyttöpaikkansa perusteella jää ajoneuvolain soveltamisalan ulkopuolelle. Ajoneuvo ei siten A:n esittämällä perusteella ole vapautettu rekisteröintivelvollisuudesta eikä siten myöskään liikennevakuutuslain 8 §:n 1 momentin 6 kohdan nojalla vakuuttamisvelvollisuudesta. Koska ajoneuvolla ei ollut voimassa olevaa liikennevakuutusta 10.2.−10.5.2017, perusteet vakuutusmaksua vastaavan maksun ja laiminlyöntimaksun määräämiselle ovat olleet olemassa.
12.5.2020 8.00
Asianajaja Mika Backman: Hankinnan kohteen määrittäminen”Yrityksemme on osallistunut hankintakilpailuun, joka koski puitejärjestelyä, johon voi liittyä hankintayksikön nykyiset ja myöhemmät omistajat. Hankintailmoituksessa ei määritelty hankinnan arvioitua arvoa eikä tilattavien tuotteiden määriä. Mielestämme vertailukelpoisten tarjousten tekeminen on käytännössä mahdotonta ja olemme tästä ilmoittaneet hankintayksikölle jo hankintamenettelyn aikana. Tulimme kilpailussa toiseksi. Onko valituksella mahdollisuutta menestyä?
11.5.2020 7.00
Korruptiontorjuntaopas pk-yrityksille Nykyään korruptiontorjunta ei koske pelkästään yrityksen omaa toimintaa, vaan myös yrityksen tavaran- tai palveluntoimittajien ja muiden liiketoimintakumppanien toimintaa. korruptio aiheuttaa vaikeuksia monille yrityksille ja on yksi vaikeimpia yritysten kohtaamia ongelmia. Korruptiontorjunta ei kuitenkaan koske vain yrityksiä, vaan se on koko yhteiskunnan moraalinen velvollisuus. Korruptio on merkittävä este taloudelliselle kehitykselle ja köyhyyden poistamiselle, ja se pahentaa taloudellisen ja sosiaalisen epätasa- arvon seurauksia. Korruptio heikentää myös ihmisoikeuksien toteutumista.
8.5.2020 15.00
Unionin tuomioistuimen ennakkoratkaisu ajo- ja lepoaikoja koskevien sääntöjen tulkinnasta Tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta 4.2.2014 annetun Euroopan parlamentin ja neuvoston asetuksen (EU) N:o 165/2014 34 artiklan 3 kohdan toista alakohtaa on tulkittava siten, että kansallinen säännöstö, jonka mukaan sellaisen ajoneuvon, jossa on digitaalinen ajopiirturi, kuljettajan on esitettävä silloin, kun ajopiirturissa ei ole automaattisia tai manuaalisia tallenteita, toissijaisena näyttönä toiminnastaan työnantajansa tieliikenteen sosiaalilainsäädäntöön liittyvästä lomakkeesta tehdyn päätöksen 2007/230/EY muuttamisesta 14.12.2009 tehdyn päätöksen 2009/959/EU liitteessä olevan lomakkeen mukaisesti laatima todistus, ei kuulu siinä säädetyn kiellon soveltamisalaan.
8.5.2020 13.45
KKV: Museovirasto sitoutui kilpailuolosuhteiden tasapuolisuutta parantaviin toimenpiteisiin Kilpailu- ja kuluttajavirasto on selvittänyt Museoviraston arkeologisten tutkimusten markkinoilla harjoittamaa elinkeinotoimintaa. Koska Museovirasto on sitoutunut toimenpiteisiin, jotka muun muassa parantavat sen edellytyksiä hinnoitella markkinaperusteisesti, KKV on 7. toukokuuta 2020 päättänyt tutkinnan.
8.5.2020 12.12
Hallituksen esitys eduskuntaan: Ravintoloille tukea uudelleentyöllistämiseen ja hyvitystä toiminnan rajoittamisesta Hallitus antoi perjantaina (8.5.) eduskunnalle esityksen laiksi ravitsemisyritysten uudelleentyöllistämisen tukemisesta ja toiminnan rajoitusten hyvittämisestä. Hallituksen tavoitteena on, että laki tulisi voimaan mahdollisimman pian.Avoin uutinen
8.5.2020 8.28
Kotihoidon pysäköinnin helpotukset ja muita täydennyksiä uuteen tieliikennelakiin 1. kesäkuuta alkaen – ns. korjauspaketti on vielä eduskunnassa Kotihoidon ja vastaavien kotiin tuotavien palvelujen työntekijöiden pysäköinti helpottuu 1. kesäkuuta 2020 lukien uuden tieliikennelain muutoksen myötä. Hallitus esitti 7. toukokuuta 2020, että tasavallan presidentti vahvistaisi uutta tieliikennelakia koskevan muutoksen, joka tehostaa kotiin tuotavia sosiaali- ja terveydenhuollon palveluja helpottamalla näiden palvelujen työntekijöiden pysäköintiä. Hallitus esitti myös lain täydentämistä eräillä säännöksillä, jotka johtuvat muualla lainsäädännössä tapahtuneista muutoksista. Eduskunnan käsiteltävänä on edelleen hallituksen esitys laiksi tieliikennelain ja siihen liittyvien lakien muuttamisesta (HE 17/2020; ns. korjauspaketti).